เราขับผ่านร้านอีสานเดิมบ่อยมากๆ นับครั้งไม่ถ้วน มีคนชวนไปก็หลายครั้ง เพิ่งจะได้ลองครั้งแรกนี่แหละ ด้านหลังร้านมีลานจอดรถ มีเด็กเฝ้าลานจอดรถคอยโบกให้ ก็สะดวกดี (อย่างนี้ค่อยน่าให้ทิปหน่อย)

สามารถเลือกนั่งด้านนอก หรือ นั่งด้านในห้องแอร์ (ค่าแอร์หัวละ 10 บาท) ก็ได้ เราดูแล้วด้านนอกยุงเยอะ ขอนั่งห้องแอร์ละกัน การตกแต่งบ้านๆ ไม่มีอะไร เรียบง่าย เน้นอาหาร สั่งเลยดีกว่า
1. ไก่ย่าง 1 ตัว (180) - ไก่ย่างจานย่อมๆ ไก่ตัวไม่ใหญ่ ย่างมาแห้งดีมาก รสชาติดี หอม
2. ปลากะพงย่างเกลือ (400) - ราคาสูงหน่อยจานนี้ ปลาตัวใหญ่ สด เสิร์ฟพร้อมน้ำจิ้ม 3 แบบ เคียงคู่กับจานผักสดและเส้นขนมจีน แนะนำเลยจานนี้
3. ส้มตำไทย (65) - จืดมาก ไม่ได้สั่งว่าเผ็ดน้อยเลยนะ 
4. ลาบหมู (80) - เค็มๆ
5. ต้มแซ่บกระดูกอ่อน (100) - สั่งชามเล็กพอ รสชาติเค็มนำ
6. ข้าวสวย จานละ 20 บาท
7. ข้าวเหนียว กระติ๊บละ 20 บาท (นิดเดียวเอง)
8. น้ำเปล่าขวดใหญ่ ขวดละ 25 บาท
9. น้ำแข็ง ถังละ 20 บาท
10. ค่าแอร์ หัวละ 10 บาท
11. ผักสด มาเป็นถาดเลย ฟรี

โดยรวมอาหารก็ใช้ได้ แต่ถ้าชอบรสจัดหรือชอบรสไหนเป็นพิเศษก็สั่งย้ำกับพนักงาน อาหารเร็วดี ร้านใหญ่ แต่โต๊ะและพื้นไม่ค่อยสะอาด ห้องน้ำโอเค ราคาสุทธิแล้ว ไม่มี Vat กับ Service Charge อีก